EkBass/fiwiki-20250220-pages-articles huggingface dataset:
Pyhä Spyridon

Pyhä Spyridon () (n. 270 – 12. joulukuuta 358) on ortodoksisen kirkon pyhä. Pyhä Spyridon on muun muassa savenvalajien ja Tolstoin perheen sekä kreikkalaisten Elafónisoksen, Kásoksen ja Korfun saarten suojeluspyhä. Hänen juhlapäivänsä on 12. joulukuuta. == Elämä == Pyhä Spyridon syntyi Kyproksen saarella hartaiden kristittyjen vanhempien lapsena. Spyridon työskenteli paimenena ja oli lukutaidoton. Hänellä oli vaimo ja lapsi. Spyridon opetteli ulkoa pyhimpiä uskonnollisia tekstejä ja kirkonpalvelusta. Alueen piispa oli vaikuttunut nuoren Spyridonin luonteesta ja vihki tämän papiksi. Konstantinus Suuren valtakaudella Spyridonin vaimo kuoli, minkä jälkeen hänestä tuli Trimythuksen piispa. Vuosien kuluessa Spyridon auttoi apua tarvitsevia ja hänen maineensa kasvoi. Hänen rukouksiensa ansiosta sokeat saivat näkönsä takaisin, sairaat parantuivat ja kuivuudet päättyivät. Sittemmin Spyridonista tuli sokea, mutta hän koki sen olevan lahja Jumalalta. Kerran Spyridonin ollessa myymässä muutamia pässejä eräälle maanviljelijälle, Spyridon käski maanviljelijän jättää maksun pässeistä tiettyyn paikkaan ja ottaa sieltä mukaansa pässit. Maanviljelijä vei rahat paikkaan ja Spyridon otti ne, mutta ei laskenut niitä. Tämän nähtyään maanviljelijä päätti ottaa yhden ylimääräisen pässin, mutta pässi palasi puolivälissä matkaa takaisin Spyridonin talliin. Tämä toistui kolme kertaa. Maanviljelijä myönsi rikoksensa ja maksoi ylimääräisestäkin pässistä, jonka jälkeen pässi meni maanviljelijän talliin. Sana Spyrídonin viisaudesta, nöyryydestä ja hyväntekeväisyydestä levisi edelleen ja hänet kutsuttiin Nikean ensimmäiseen kirkolliskokoukseen, joka pidettiin vuonna 325. Spyridon kuoli 88 vuoden iässä vuonna 358, jonka jälkeen häntä ehdotettiin pyhäksi. Pyhän Spyridonin pyhäinjäännökset ovat Kreikassa Korfun saarella hänen mukaansa nimetyssä kirkossa. Tosin Spyridonin oikea käsi on Roomassa. == Lähteet == == Aiheesta muualla == Luokka:Pyhät
Ordnungspolizei

Ordnungspolizei eli Orpo () oli Natsi-Saksan poliisivoimien haara vuodesta 1936 vuoteen 1945 asti. Osastoon kuuluvia poliiseja kutsuttiin myös nimellä Grüne Polizei (Vihreä poliisi) heidän käyttämiensä vihreiden univormujen vuoksi. Ordnungspolizei perustettiin yhdistämään kuntien ja kaupunkien poliisivoimat, joita aiemmin oli johdettu varsin erillään osavaltiojaon pohjalta. Sen johtajana toimi Kurt Daluege.Westerman 1996, s. 311 Ordnungspolizeissa palvelevien SS:n jäsenten sallittiin käyttää SS-tunnuksia ja SS:n miekkaa palveluksessaan. SS-upseerikouluista valmistuneiden oli myös mahdollista päästä työhön Ordnungspolizein riveihin.Westerman 1996, s. 312 Vuoden 1941 loppuun mennessä 30 prosenttia Ordnungspolizein jäsenistä oli myös SS:n jäseniä ja 66 prosenttia kansallissosialistisen työväenpuolueen jäseniä.Westerman 1996, s. 312-313 == Itärintamalla == Saksan hyökätessä Neuvostoliittoon kesäkuussa 1941 mukana oli 11 640 Ordnungspolizein jäsentä ja 430 sen upseeria.Westerman 1996, s. 309 Sen joukko-osastot jakautuivat edelleen seuraavasti:Westerman 1996, s. 314 *Etelän armeijaryhmän mukana: **poliisirykmentti, jossa kolme pataljoonaa **poliisirykmentti "erikoistarkoituksiin (zum besonderen Verwendung) ***ratsuväkiyksikkö toimintaan Ukrainassa **kolme jalkaväen yksiköihin liitettyä pataljoonaa *Keskustan armeijaryhmän mukana: **poliisirykmentti, jossa kolme pataljoonaa **kolme pataljoonaa yhteistyöhön turvallisuusdivisioonien kanssa *Pohjoisen armeijaryhmän mukana: **poliisirykmentti, jossa kolme pataljoonaa **kolme pataljoonaa yhteistyöhön turvallisuusdivisioonien kanssa **kaksi pataljoonaa Ostlandin valtakunnankomissariaattia varten *poliisipataljoona, jossa neljä komppaniaa, yhteistyöhön Einsatzgruppen-yksiköiden kanssa (yksi komppania kussakinWesterman 1996, s. 322) Ordnungspolizein tärkeimpiä tehtäviä miehitysalueilla olivat rintaman taakse jääneiden vihollisten, rikollisten ja poliittisten tekijöiden tuhoaminen, sotataloudelle tärkeiden paikkojen ja liikennevälineiden suojaaminen sekä sotavankien valvonta ja kuljetus. Einsatzgruppen-yksiköiden mukana toimivat yksiköt osallistuivat juutalaisten, kommunistipuolueen johtohenkilöiden ja muiden natsi-ideologian "ali-ihmisiksi" määrittelemien ryhmien tuhoamiseen. Ordnungspolizein yksiköille ei Neuvostoliiton alueella toimittaessa yleensä annettu selkeitä määräyksiä, vaan johtajien annettiin tulkita annettu ohjeistus oman ideologisen näkökantansa mukaisesti, joka tuossa vaiheessa oli pitkälti hallinnon mielen mukainen.Westerman 1996, s. 313 Ordnungspolizein 309. pataljoona osallistui majuri Ernst Weisin johdolla heinäkuussa 1941 Białystokissa paikallisen gheton tuhoamiseenBender 2008, s. 90-92, jossa kuoli noin 2 000-2 200 juutalaista.Bender 2008, s. 93Westerman 1996, s. 315 Useat pataljoonan jäsenet joutuivat vuosina 1967-1968 tapauksen johdosta oikeuteen Länsi-Saksassa.Bender 2008, s. 90 == Lähteet == * * === Viitteet === == Kirjallisuutta == * == Aiheesta muualla == Luokka:SS Luokka:Saksan poliisitoimi
René Sócrates Sándigo Jiron

René Sócrates Sándigo Jiron (s. 19. huhtikuuta 1965) on nicaragualainen roomalaiskatolinen piispa. Hänet vihki papiksi Granadan hiippakuntaan Leovigildo López Fitoria 11. heinäkuuta 1992. Hänet nimitettiin Juigalpan hiippakunnan johtoon 28. lokakuuta 2004. Piispaksi vihkiminen seurasi 22. tammikuuta 2005. Pääkonsekraattorina toimi Miguel Obando Bravo, jota avustivat Jean-Paul Aimé Gobel ja Leopoldo José Brenes Solórzano.Catholic-Hierarchy.org: Bishop René Sócrates Sándigo Jiron == Lähteet == Luokka:Nicaragualaiset papit Luokka:Katoliset piispat Luokka:Vuonna 1965 syntyneet Luokka:Elävät henkilöt
Nummisuutarit (vuoden 1938 elokuva)

Nummisuutarit on Wilho Ilmarin ohjaama mustavalkoelokuva vuodelta 1938. Se on keskimmäinen kolmesta Aleksis Kiven näytelmään Nummisuutarit (1864) pohjautuvasta elokuvasta. Etelä-Hämeeseen sijoittuvassa komediassa nummisuutarin poika Esko lähtee puhemies Mikko Vilkastuksen kanssa hakemaan itselleen morsianta Karrin kasvattityttärestä Kreetasta, mutta kaikki ei suju suunnitelmien mukaan. == Näyttelijät == == Julkaisu == Nummisuutarit oli alun perin viinakohtausten jälkeen kielletty lapsilta, mutta vaikka ne leikattiin pois, muutosta ei tullut vielä usean uuden tarkastuspyynnön jälkeenkään. Vuonna 1990 se sai merkinnän sallittu ja sittemmin suositusikärajaksi 10 vuotta.Muut tiedot, Elonet.fi. Viitattu 6.5.2012.Tarkastustiedot, Elonet.fi, viitattu 6.5.2012 ==Lähteet== Luokka:Nummisuutarit Luokka:Vuoden 1938 suomalaiset elokuvat Luokka:Suomalaiset näytelmiin perustuvat elokuvat Luokka:Suomalaiset mustavalkoelokuvat Luokka:Wilho Ilmarin ohjaamat elokuvat
Kilpailutus

Kilpailutus eli kilpailuttaminen tarkoittaa yhtiöiden tai julkisten yhteisöjen harjoittamaa toimintaa, jolla ne etsivät sopivinta urakoitsijaa, alihankkijaa tai palveluntarjoajaa tekemään ulkoistetun työn. Kilpailutuksen prosessiin kuuluu tarjouspyynnön tekeminen ja julkistaminen, tietyn ajan varaaminen tarjousten jättämiseen ja tarjousten vertaileminen. Kilpailutuksessa ei välttämättä etsitä halvinta vaihtoehtoa vaan kokonaisvaltaisesti parasta omien kriteereiden pohjalta; kilpailuttajalle tärkeitä kriteereitä voivat hinnan lisäksi olla esimerkiksi laatu, kokemus, aikataulujen yhteensopivuus jne. Luokka:Liiketaloustiede Luokka:Julkinen talous
Flamingokukat

Flamingokukat (Anthurium) on lajimäärältään suurin vehkakasvisuku (heimo Araceae). Sen lajeja käytetään huonekasveina ja värikäslehtistä kukintovanaa leikkokasvina. == Lajeja ja lajikkeita == * andrenflamingokukka (Anthurium Andreanum-ryhmä) * hopea(suoni)flamingokukka (Anthurium crystallinum) * herttaflamingokukka (Anthurium magnificum) * köynnösflamingokukka (Anthurium scandens) * pikkuflamingokukka (Anthurium Scherzerianum-ryhmä)Räty ja Alanko 2004, s. 26. * poimuflamingokukka (Anthurium radicans) == Lähteet == * Räty, E. ja Alanko, P. 2004: Viljelykasvien nimistö. 200 sivua. - Puutarhaliiton julkaisuja, Helsinki. ISBN 951-8942-57-9. === Viitteet === == Aiheesta muualla == * Finto: Kassu – Kasvien suomenkieliset nimet: Anthurium * Suomen Lajitietokeskus: Flamingokukat – Anthurium Luokka:Vehkakasvit
Leopoldinkukat

Leopoldinkukat (Aphelandra) ovat huonekasvikäytössä tunnetuiksi tulleita trooppisia akanttikasveja (heimo Acanthaceae). == Lajeja == * tummaleopoldinkukka (Aphelandra aurantiaca) * pikkuleopoldinkukka (Aphelandra maculata) * punaleopoldinkukka (Aphelandra sinclairiana [A. singlairiana?]) * isoleopoldinkukka (Aphelandra squarrosa) * purppuraleopoldinkukka (Aphelandra tetragona) == Lähteet == == Aiheesta muualla == * Finto: Kassu – Kasvien suomenkieliset nimet: Aphelandra Luokka:Akanttikasvit
Pitkäpalot

Pitkäpalot (Arabis) on ristikukkaiskasvien heimoon kuuluva kasvisuku, jossa on sata hyväksyttyä lajia.BrassiBase: Arabis Viitattu 27.8.2021. Lajeista kaksi, jäykkä- ja tunturipitkäpalko, kasvaa Suomessa luonnonvaraisena. Joitain lajeja käytetään myös monivuotisina koristekasveina eli perennoina. == Lajeja == * Jäykkäpitkäpalko (Arabis hirsuta) * Kaukasianpitkäpalko (Arabis caucasica, syn. A. alpina subsp. caucasica) * Keisarinpitkäpalko (Arabis ferdinandi- coburgi) * Kevätpitkäpalko (Arabis blepharophylla) * Kiiltopitkäpalko (Arabis soyeri) * Korvapitkäpalko (Arabis auriculata) * Kyproksenpitkäpalko (Arabis purpurea) * Lettopitkäpalko (Arabis planisiliqua) * Pohjanpitkäpalko (Arabis borealis) * Punapitkäpalko (Arabis × arendsii) * Suikeropitkäpalko (Arabis procurrens) * Taurianpitkäpalko (Arabis aubrietioides) * Toukopitkäpalko (Arabis verna) * Tunturipitkäpalko (Arabis alpina) Sukuun on aiemmin sijoitettu pölkkyruoho eli ketopölkkyruoho (Turritis glabra, syn. Arabis glabra),Suomen Lajitietokeskus: Pölkkyruoho (ketopölkkyruoho) – Turritis glabra Viitattu 19.11.2023. raippalitu eli korkeapitkäpalko (Pseudoturritis turrita, syn. Arabis turrita)Suomen Lajitietokeskus: Raippalitu – Pseudoturritis turrita Viitattu 19.11.2023. ja lännenkaartolitu eli lännenpitkäpalko (Boechera divaricarpa, syn. Arabis divaricarpa).Suomen Lajitietokeskus: Lännenkaartolitu – Boechera divaricarpa Viitattu 19.11.2023. == Lähteet == == Aiheesta muualla == * Suomen Lajitietokeskus: Pitkäpalot (Arabis) * ITIS: Arabis * United States Department of Agriculture (USDA): Arabis * Flora of China: Arabis * Pherobase: Floral volatiles of Genus Arabis *
Kasarmin tytär

Kasarmin tytär on Aarne Laineen ohjaama elokuva vuodelta 1954. Musiikintäyteinen ja vauhdikas kasarmikomedia, jossa kasarmissa varttunut ja nyt ylioppilaaksi päässyt orpotyttö Irmeli Autere kauhistuttaa holhoojansa majurin, vääpelin ja sotilaskodin johtajattaren ilmoittamalla menevänsä pian naimisiin asevelvollisuutta suorittavan säveltäjä-korpraalin kanssa. Irmelille kasarmi on aina ollut kuin oma koti ja sen rykmentti kuin isä ja äiti. Ja mikä vielä pahempaa, Irmeli unelmoi näyttelijättären ammatista ja on jo saanut kutsun koekuvaukseen. Kriitikon arviossa Kasarmin tytär on valju sotilasfarssi. Elokuvan keskeinen kuvio on Irmelin (Elina Pohjanpää) ja säveltäjä, korpraali Olavin (Heikki Heino) romanttinen suhde. Perinteistä huumoria on käytetty pukemalla mies naiseksi.Päivän elokuvia, Tv-maailma, 18/2012 sivu 21 Elokuva on Laineen esikoisohjaus, jonka hän teki isoveljensä Edvin Laineen suojeluksessa.Arto Pajukallio, Elokuvat, Helsingin Sanomat 9.5.2012, sivu D 7 ==Näyttelijät== ==Lähteet== ==Aiheesta muualla== * Luokka:Aarne Laineen ohjaamat elokuvat Luokka:Suomalaiset mustavalkoelokuvat Luokka:Sotilasfarssit Luokka:Vuoden 1954 suomalaiset elokuvat
Niello

Niello on menetelmä metalliesineiden koristeluun, joka muistuttaa emalointia. Niello-menetelmässä metalliesineen pintaan kaiverretut kuviot täytetään sulalla mustalla niello-massalla. Massa on alhaisessa lämpötilassa sulava metalliseos, joka koostuu hopeasta, lyijystä, kuparista, rikistä sekä booraksista. Niello-menetelmä tekee esineen pinnasta sileän ja kiiltävän. Niello-koristelu on ollut yleistä muun muassa hopea- ja pronssikoruissa sekä miekkojen kahvoissa. ==Lähteet== == Aiheesta muualla == Luokka:Metallitekniikka Luokka:Taidekäsityö
Lanterniini

thumb|Lanterniini Firenzen tuomiokirkon kupolissa Lanterniini tai lanterni on lyhtyä muistuttava pikkutorni eli kupulyhty, joka on usein kupolin tai tornin laella. Se on pohjakaavaltaan pyöreä tai monikulmainen ja joko avoin tai ikkunallinen pieni rakennelma. == Lähteet == == Aiheesta muualla == Luokka:Arkkitehtuurin käsitteet
Elämää juoksuhaudoissa

”Elämää juoksuhaudoissa” on alun perin kansansävelmä, johon Usko Kemppi teki suomalaiset sanat. Vuonna 1940 kappaleen levyttivät A. Aimo ja Eugen Malmsten. Kemppi (silloin nimeltään Hurmerinta) palveli talvisodassa Kannaksella ja siellä syntyivät "Elämää juoksuhaudoissa" -sanat vanhaan venäläiseen valssiin. Myöhemmin kappaletta ovat versioineet lukuisat artistit ja yhtyeet. Näitä ovat olleet muun muassa Matti Louhivuori, Arja Saijonmaa, Tapani Kansa, Solistiyhtye Suomi ja Tenavatähti Matias Sassali. Harmonikalla valssin ovat tulkinneet Lasse Pihlajamaa ja Paavo Tiusanen, Jorma Juselius, Veikko Ahvenainen ja Taito Vainio. == Lähteet == Luokka:Sotalaulut Luokka:Suomalaiset valssit Luokka:Vuoden 1940 kappaleet
Victor Wanyama

Victor Mugubi Wanyama (s. 25. kesäkuuta 1991 Nairobi) on kenialainen jalkapalloilija, joka edustaa tällä hetkellä Major League Soccerissa pelaavaa Montreal Impactia. Aiemmin skotlantilaista Celticiä sekä englantilaisia Southamptonia ja Tottenham Hotspuria edustanut Wanyama on pelipaikaltaan puolustava keskikenttäpelaaja tai toppari. Wanyaman veli, McDonald Mariga, on myös ammattilaisjalkapalloilija ja on edustanut muun muassa Italian Serie A:n Internazionalea ja Parmaa. Mariga ja Wanyama kuuluvat Kenian jalkapallohistorian parhaimpiin pelaajiin. == Ammattilaisura == Wanyama aloitti ammattilaisuransa Belgian pääsarjan Beerschotissa, jossa hän pelasi kolmen kauden aikana yhteensä 50 ottelua. Heinäkuussa 2011 Skotlannin suurseura Celtic osti hänet riveihinsä 900 000 punnan siirtosummaa vastaan. Wanyama voitti Celticissä Skotlannin liigamestaruuden vuosina 2012 ja 2013 sekä jälkimmäisenä kautena myös cupmestaruuden. Kausina 2013–2016 Wanyama edusti englantilaisseura Southamptonia. Hän pelasi kolmen kauden aikana Valioliigassa 85 ottelua ja teki niissä neljä maalia. Hän siirtyi 24. kesäkuuta 2016 Southamptonista Tottenham Hotspuriin. Siirtosumma oli noin 14,4 miljoonaa euroa. Wanyama pelasi Tottenhamissa kolmen ja puolen vuoden aikana 69 valioliigaottelua ja teki niissä kuusi maalia. Hän pelasi kuudessa ottelussa Tottenhamin edetessä Mestarien liigan loppuotteluun kaudella 2018–2019. Wanyama siirtyi ilmaissiirrolla Major League Soccerin Montreal Impactiin maaliskuussa 2020. Kenian maajoukkueessa Wanyama on pelannut 61 ottelua ja tehnyt seitsemän maalia. == Lähteet == Luokka:Kenialaiset jalkapalloilijat Luokka:Vuonna 1991 syntyneet Luokka:Elävät henkilöt
Andrew Crofts

Andrew Lawrence Crofts (s. 29. toukokuuta 1984 Chatham, Englanti) on walesiläinen jalkapalloilija, pelipaikaltaan keskikenttäpelaaja. Hän on seuratasolla edustanut muun muassa Gillinghamia, Brighton & Hove Albionia, Norwich Cityä ja Charlton Athleticia. == Ura == Crofts pelasi vuodesta 2001 yhdeksän vuotta, vuoteen 2009 saakka Englannin alemmilla sarjatasoilla Gillinghamissa. Tämän jälkeen seura purki hänen sopimuksensa ja Crofts siirtyi vapaana pelaajana Brighton & Hove Albioniin. Vietettyään seurassa vain yhden kauden, josta puolet kapteenina, Norwich City osti hänet noin 300 000 punnalla. Crofts oli iso osa Englannin mestaruussarjasta Valioliigaan noussutta joukkuetta kaudella 2010–2011. Seuraavalla kaudella Croftsin peliaika kuitenkin väheni tasaisesti kauden puolenvälin jälkeen. Elokuussa 2012 Brighton hankki hänet takaisin. Englannissa syntynyt Crofts oli kelvollinen edustamaan Walesin maajoukkuetta, koska yksi hänen isovanhemmistaan oli walesiläinen. Crofts on pelannut 29 A-maaottelua maalisaldon näyttäessä vielä nollaa. == Lähteet == Luokka:Walesilaiset jalkapalloilijat Luokka:Vuonna 1984 syntyneet Luokka:Elävät henkilöt
Valkoisten dyynien ratsastajat

Valkoisten dyynien ratsastajat on rap-yhtye Teflon Brothersin kolmas studioalbumi, joka julkaistiin 25. tammikuuta 2013 Universal Musicin alaisuudessa toimivan Johanna Kustannuksen kautta. Albumin tuotannosta vastaa muun muassa DJPP ja Ercola. == Taustaa == Albumin ensimmäinen singlestä "Poimunopeus" julkaistiin musiikkivideo huhtikuun lopulla 2012. Kappaleen on tuottanut Bleakk. Kesäkuussa 2012 julkaistiin toinen single "Lähestymiskieloja". Lokakuussa 2012 julkaistiin musiikkivideo kappaleesta "Toukasta eroon". Kappaleen "Seksikkäin jäbä" musiikkivideo julkaistiin 31. joulukuuta 2012. Kappale nousi parhaimmillaan Suomen virallisen singlelistan kolmannelle sijalle. Kappaleesta julkaistiin rock-henkinen remixversio huhtikuussa 2013 nimellä "Seksikkäin jäbä (Mötley RMX) Xcovered", ja myös sitä varten julkaistiin musiikkivideo. Kaksi muuta musiikkivideota julkaistiin kappaleista "Jee jee" ja "Pidä itsesi miehenä". Itse albumi saavutti Suomen virallisen albumilistan kuudennen sijan. == Kappaleet == # (mukana VilleGalle) # # (mukana Mira Luoti) # # # (mukana Stig & Meiju Suvas) # # # # # (mukana Gasellit) # (mukana Olavi Uusivirta) # (mukana SirpaNaama) == Biitit == * DJPP & Ercola: 1, 3, 4, 5, 9, 10, 12 * DJPP & King of Sweden: 2 * DJPP & Matti Mikkola: 6 * Bleakk: 7 * Sakke: 8 * Musajusa: 11 * Palmroth & SirpaNaama: 13 == Arvosteluja == * * * == Lähteet == Luokka:Vuoden 2013 albumit Luokka:Teflon Brothersin albumit Luokka:Bleakkin tuottamat albumit Luokka:Sakke Aallon tuottamat albumit Luokka:Matti Mikkolan tuottamat albumit
Jaana Karrimaa

Jaana Karrimaa (s. 1958 Hämeenlinna) on suomalainen kunnallispoliitikko, joka toimi Viialan kunnanjohtajana 1995–2006, Harjavallan kaupunginjohtajana 2006–2017 ja Nousiaisten kunnanjohtajana 2017–2018. Aikaisemmin 1980- ja 1990-luvuilla Karrimaa oli Mäntsälän kunnan palveluksessa ja toimi Suomen Kuntajohtajat ry:n puheenjohtajana 2011–2012. Hän oli yhdityksen ensimmäinen naispuheenjohtaja. Koulutukseltaan Karrimaa on valtiotieteen maisteri ja puoluetaustaltaan sosiaalidemokraatti. Harjavallan kaupunginjohtajana toimiessaan Karrimaa sai kirjallisen varoituksen epäasiallisesta kohtelusta ja häirinnästä työpaikalla. Hän kiisti työskentelyään koskevat epäilyt ja syytökset. Keväällä 2017 Harjavallan kaupunginhallitus oli aikeissa erottaa Karrimaan, mutta hän pyysi lopulta itse eroa. ==Lähteet== *Harjavallan kaupungin tiedotuslehti 4/2006 ===Viitteet=== Luokka:Viialan kunnanjohtajat Luokka:Harjavallan kunnan-, kauppalan- ja kaupunginjohtajat Luokka:Suomen Sosialidemokraattisen Puolueen jäsenet Luokka:Vuonna 1958 syntyneet Luokka:Elävät henkilöt
Helge Nygrén

Helge Erkki Waldemar Nygrén (30. lokakuuta 1924 Helsinki – 16. joulukuuta 1992 Helsinki) oli suomalainen urheilukirjailija. Nygrén työskenteli TUL-lehden toimitussihteerinä vuosina 1945–1953 sekä myöhemmin päätoimittajana Urheilun Kuva-Aitassa ja Moottoriurheilu-lehdessä. Vuosina 1965–1978 hän toimi Oy Suomen Autoteollisuus Ab:n tiedotuspäällikkönä. Helge Nygrén oli yksi Suomen tuotteliaimpia urheilukirjailijoita. Hän julkaisi itse tai oli mukana toimittamassa yli 40 urheiluaiheista kirjaa. Nygrénin merkittävimpänä teoksena voidaan pitää vuosina 1978–1988 julkaistua 6-osaista Suuri Olympiateos -kirjasarjaa, jota hän toimitti yhdessä Markku Siukosen kanssa. Se on saanut useita tunnustuksia, teos valittiin muun muassa Vuoden urheilukirjaksi vuonna 1988. Urheilumuseo, Vuoden urheilukirjat Nygrénillä oli myös suuri urheiluaiheinen kirjasto, joka käsitti yli 6 000 teosta. Ne ovat nykyään Suomen Urheilumuseon kokoelmissa. Professorin arvonimen Nygrén sai vuonna 1980 ja kunniatohtorin vuonna 1982. Suomen olympiakomitean hallitukseen hän kuului vuosina 1973–1988. Suomen olympiakomitean hallitukset == Teoksia == * Rallin maailma (Juhani Melartin kanssa, 1967) * Punainen olympia (1969) * Pitkä latu – vuosisata suomalaista hiihtourheilua (Antero Raevuoren ja Tarmo Mäki-Kuutin kanssa, 1973) * Paavo Nurmi (Sulo Kolkan kanssa, 1974) * Politiikkaa olympian ympyröissä (1977) * Suuri Olympiateos 1–6 (Markku Siukosen ym. kanssa, 1978–1988) * Sisu Suomen ja maailman maanteillä (1981) * Wiipuri – menetetty, mutta ei unohdettu urheilukaupunki (1986) * Vuosisadan mittainen ponnistus – Helsingin Ponnistus 1887–1987 (1987) * 10000 kysymystä (Kauko Saarentaus, Kirsti Rautiainen, Helge Nygrén, 1987) * Paavo Nurmi – juoksijain kuningas (mukana työryhmässä, 1988) * Suuri areena (1988) * 1800-luvulla Suomessa perustetut urheiluseurat (1989) * Olympiatuli joka sammui sodan tuuliin (1991) * Kilpakenttien sankarit 2 (avustajana, 1993) ==Lähteet== * *Kansallisbibliografia Fennica ===Viitteet=== Luokka:Suomalaiset urheilukirjailijat Luokka:Suomalaiset professorin arvonimen saaneet Luokka:Suomalaiset päätoimittajat Luokka:Vuonna 1924 syntyneet Luokka:Vuonna 1992 kuolleet
Roinilan talossa

Roinilan talossa on Minna Canthin näytelmä, joka ilmestyi WSOY:n kustantamana vuonna 1885. Näytelmän pohjalta on Erkki Karu ohjannut elokuvan Roinilan talossa (1935). == Lähteet == ==Aineesta muualla== * Luokka:Minna Canthin näytelmät Luokka:Vuoden 1885 kirjat
Kaivurinilkka

Kaivurinilkka eli vanhemmalta nimeltään kaivautujaluikero (Scytalina cerdale) on ahvenkaloihin kuuluva kalalaji, jota tavataan Tyynenmeren pohjoisosissa. Se on ainoa laji kaivurinilkkojen heimossa (Scytalinidae). ==Koko ja ulkonäkö== Kaivurinilkka kasvaa korkeintaan 15 cm pitkäksi. Ruumiinrakenteeltaan se on pitkulainen. Kaivurinilkan selkä- ja peräevät alkavat ruumiin keskivaiheelta ja ovat yhdistyneet pyöreän pyrstöevän kanssa. Rintaevät ovat kalalla pienet ja vatsaevät puuttuvat. Silmät ovat pienet ja sijaitsevat lähellä selkää. Lajilla ei ole uimarakkoa. Väriltään kaivurinilkka on vaaleanpunertavan ruskea ja ruumiissa on violetteja laikkuja. ==Levinneisyys ja elintavat== Kaivurinilkkaa tavataan kylmistä vesistä Kalifornian keskiosista pohjoiseen Alaskaan ja Beringinmerelle. Laji elää lähellä rannikkoa, kivikkoisilla alueilla ja vuorovesilammikoissa. Se kaivautuu usein sorapohjaan tai piileskelee kivien tai simpukoiden alla. ==Lähteet== Luokka:Kivinilkkakalat
Domingues

Domingues on muun muassa seuraavien henkilöiden sukunimi: * Adaúto Domingues (s. 1961), brasilialainen yleisurheilija * Adelina Domingues (1888–2002), kapverdeläis-yhdysvaltalainen maailman pitkäikäisimpiin kuulunut henkilö * Dovenir Domingues Neto (s. 1981), brasilialainen futsalpelaaja * Joaquim Domingues de Oliveira (1878–1967), portugalilais-brasilialainen katolinen arkkipiispa * Manual Pelino Domingues (s. 1941), portugalilainen katolinen piispa * Michael Simões Domingues (s. 1991), portugalilainen jalkapallomaalivahti
Fonseca

Fonseca tai Fonseka on muun muassa seuraavien henkilöiden sukunimi: * António Valente da Fonseca (1884–1972), portugalilainen katolinen piispa * Branquinho da Fonseca (1905–1974), portugalilainen kirjailija ja päätoimittaja * Daniel Fonseca (s. 1969), uruguaylainen jalkapalloilija * Danny Fonseca (s. 1979), costaricalainen jalkapalloilija * Deodoro da Fonseca (1827–1892), Brasilian ensimmäinen presidentti * Edivaldo Martins Fonseca (1962–1993), brasilialainen jalkapalloilija * Ferdinand Joseph Fonseca (1925–2015), intialainen katolinen piispa * Francisco Fonseca (s. 1979), meksikolainen jalkapalloilija * Henrique Sereno Fonseca (s. 1985), portugalilainen jalkapalloilija * Jorge Fonseca (s. 1992), portugalilainen judon maailmanmestari * Jorge Carlos Fonseca (s. 1950), kapverdeläinen poliitikko * José Maria Fonseca, Zé Maria (s. 1982), portugalilainen beachfutispelaaja * Juan Rodríguez de Fonseca (1451–1524), espanjalainen piispa ja hovimies * Julio Fonseca (1885–1950), costaricalainen säveltäjä * Lyndsy Fonseca (s. 1987), yhdysvaltalainen näyttelijä * Mário Jorge da Fonseca Hermes (1926–2018), brasilialainen koripalloilija * Paulo Fonseca (s. 1973), portugalilainen jalkapalloilija ja valmentaja * Pedro Vicente Fonseca (s. 1935), brasilialainen koripalloilija * Ramón Fonseca Mora (s. 1952), panamalainen kirjailija ja lakimies, toinen Mossack Fonseca -asianajotoimiston perustajista * Rolando Fonseca Jiménez (s. 1974), costaricalainen jalkapalloilija * Rolando Jorge Pires da Fonseca (s. 1985), portugalilainen jalkapalloilija * Sarath Fonseka (s. 1950), srilankalainen upseeri ja poliitikko * Simão Pedro Fonseca Sabrosa (s. 1979), portugalilainen jalkapalloilija. == Katso myös == * Fonsecanlahti
Jarrell

Jarrell on muun muassa seuraavien henkilöiden sukunimi: * Charles Michael Jarrell (s. 1940), yhdysvaltalainen katolinen piispa * Michael Jarrell (s. 1958), sveitsiläinen säveltäjä * Randall Jarrell (1914–1965), yhdysvaltalainen kirjailija, kriitikko, esseisti ja kääntäjä.
Pizzaleikkuri

Pizzaleikkuri on pizzan tai muiden paloiksi jaettavien ruoka-annosten leikkaamiseen tarkoitettu työkalu. Yleisimmässä mallissa on varteen akseloitu pyöreä, pyörivä ja sileäreunainen terä. Pizzaleikkurin kaltainen pyöreällä rullaterällä varustettu väline patentoitiin ensimmäisen kerran vuonna 1892. Alkuperäisessä patenttihakemuksessa mainittu nimi "roller knife for trimming wallpaper" eli "rullaveitsi tapetin leikkaamiseen" kuitenkin viittaa siihen, että leikkuri on alun perin tarkoitettu tapetoinnissa käytettäväksi työkaluksi. Ilmeisesti väline on otettu käyttöön pizzan leikkuuvälineenä vasta myöhemmin. ==Katso myös== *Leivinpyörä == Lähteet == == Aiheesta muualla == Luokka:Keittiövälineet Luokka:Pizza sv:Kökskniv#Pizzaskärare
Lieksan tyttö

Lieksan tyttö on pohjoiskarjalaisen (Joensuu, Outokumpu, Valtimo) Huojuva lato -yhtyeen mini-CD-julkaisu vuodelta 2012. Levy-yhtiö on Suomen Maaseutumusiikkiyhdistys ja luettelotunnus SMYCD-11. Albumin nimikappale on alun perin Nick Lowen säveltämä ”Country Girl” Brinsley Schwarz -yhtyeen vuoden 1970 kakkosalbumilta Despite It All. Albumin julkaisua seuraavana päivänä Huojuva lato oli Helsingin Tavastia-klubilla toisena esiintyjänä konsertissa, jossa Freud Marx Engels & Jung aloitti Albumiklassikko- kiertueensa. == Kappaleet == Kaikki kappaleet sovittanut Huojuva lato. # # # # # == Kokoonpano == ;Yhtye * Suonna Kononen – laulu, akustiset ja sähkökitarat, mandoliini, huuliharppu, koskettimet * Jarno Korhonen – sähkökitara * Ville- Veikko Markkanen – rummut * Ilkka Vartiainen – pedal steel-kitara, dobro, banjo * Yrjö Vähäkallio – basso, akustiset ja sähkökitarat, perkussiot, taustalaulu ;Vierailevat muusikot * Heli Sillanpää – taustalaulu (1, 2) * Marko Sillanpää – taustalaulu (1) * Tuire Silvennoinen – taustalaulu (1) ;Tuotanto * Suonna Kononen – tuottaja, kannet * Yrjö Vähäkallio – tuottaja * Mikael Tiittanen ja Sami Hakala – äänittäjät (Hitsville IV, Helsinki, tammikuu 2012) * Yrjö Vähäkallio – äänittäjä (Joensuu–Outokumpu–Valtimo, tammikuu 2011 – maaliskuu 2012), miksaaja (Outokumpi, maalis–huhtikuu 2012) * Teijo Tikkanen – lisä-äänitys (Metakka-studio, Nurmes, huhtikuu 2012), miksaaja (maalis–huhtikuu 2012, paitsi raita 2), pedal steel-soolo (kappale 5) * Ville- Veikko Markkanen – lisä-äänitys (Joensuu, maaliskuu 2012; rummut kappaleeseen 3), kannet * Jari-Jussi Nippala – masteroija (Sonicimage-studio, Kouvola, huhtikuu 2012) * Mikko Makkonen – etukannen valokuva == Lähteet == * Huojuva lato -yhtyeen kotisivut Viitattu 7.5.2012. === Viitteet === == Aiheesta muualla == * Virallinen esittelyvideo YouTubessa Viitattu 7.5.2012. Luokka:Vuoden 2012 EP:t Luokka:Huojuvan ladon albumit
École des hautes études commerciales de Paris

École des hautes études commerciales de Paris (Pariisin kauppakorkeakoulu, HEC Paris) on Pariisin esikaupunkialueella, Jouy-en-Josasissa toimiva 1881 perustettu kauppakorkeakoulu. Sen toimintaa rahoittaa Pariisin kauppakamari. HEC Paris oli vuonna 2013 Financial Timesin mukaan Euroopan arvostetuin kaupallinen korkeakoulu.European Business school rankings 2013, Financial Times Maaliskuussa 2017HEC lance un programme diplômant 100 % en ligne koulu avasi Executive Master in Innovation & Entrepreneurship -koulutusohjelman yhteistyössä Courseran kanssaExecutive MSc & MSc in Innovation and Entrepreneurship. Ohjelma opetetaan täysin verkossa, ja sen tavoitteena on kouluttaa näiden kahden alueen asiantuntijajohtajia 18 kuukaudessa.Exclusif. HEC se lance dans un diplôme... 100 % en ligne HEC Paris’lla on kansainvälinen kolmoisakkreditointi (AMBA, EQUIS ja AACSB).Triple accredited business schools (AACSB, AMBA, EQUIS) == Kuuluisia valmistuneita == * Jean-Paul Agon * François-Henri Pinault * Pierre Rosanvallon * Jean-Dominique Senard * Dominique Strauss-Kahn == Lähteet == == Aiheesta muualla == * HEC Paris Luokka:Ranskan yliopistot ja korkeakoulut Luokka:Yvelines Luokka:Kaupan alan koulutus
Copsi

Copsi (myös Copsig, k. 1067) oli Vilhelm Valloittajan nimittämä Northumbrian pohjoisosan jaarli. Tostig Godwininpojan ollessa Northumbrian jaarlina 1055–1065 Copsi toimi usein tämän sijaisena.Barlow, s. 196. Copsi tuki Tostigia, kun tämä nousi 1066 veljeään kuningas Harald Godwininpoikaa vastaan.Alexander, s. 28. Vuoden 1067 alussa Copsi vieraili kuningas Vilhelm Valloittajan luona osoittamassa kuuliaisuuttaanBaxter, s. 270. ja saman vuoden helmikuussa Copsi nimitettiin Tyne-joen pohjoispuolisen Northumbrian jaarliksi.Barlow, s. 238. Ilmeisesti kuningas epäili Morkeren uskollisuutta, sillä hän erotti samalla Morkeren nimittämän jaarlin Osulfin.Baxter, s. 288. Copsi hallitsi jaarlikuntaansa vain viisi viikkoa, sillä 12. maaliskuuta 1067 Osulf yllätti ja surmasi hänet.Baxter, s. 284. ==Lähteet== * * * ===Viitteet=== Luokka:Anglosaksien jaarlit Luokka:Vuonna 1067 kuolleet Luokka:Syntymävuosi tuntematon
Kevät ja syksy

Kevät ja syksy on Lokakuun ryhmän perustajajäsenen taiteilija Sakari Tohkan pronssiveistos, joka on ajoitettu ajanjaksolle 1937–1947. Kooltaan veistos on 70×160 cm ja Ateneumin taidemuseo osti sen kokoelmiinsa vuonna 1947. Kevät ja syksy on tarkoitettu katsottavaksi vain yhdestä suunnasta. Tohka aloitti sen tekemisen vuonna 1937 tekemänsä Pariisin opintomatkan jälkeen. Hänen muotokieltään pidettiin liian romanttisena kuvanveistoon vielä 1933, jolloin hänenkään töitään ei otettu Suomen Taideakatemian näyttelyyn ja hän sen seurauksena yhdessä Sven Grönvallin ja Ernst Krohnin kanssa perustivat Lokakuun ryhmän. Sodan aikana Tohkan muotokieli muuttui realistisemmaksi, ja tämän jälkeen hänen taiteeseensa yhdistettiin käsite klassisen herkkä ilmaisu. Kevät ja syksy tilattiin alun perin hautamuistomerkiksi. Sementistä tehty teos valettiin vasta sodan jälkeen kipsiin ja pronssiin. ==Lähteet== Timo Huusko: Sakari Tohka: Kevät ja syksy. Teoksessa Ateneum-opas. Toim. Timo Huusko, 2007, s. 102. ==Aiheesta muualla== * Veistos Suomen Kansallisgallerian sivuilla: Kokoelmat: Kevät ja syksy. Luokka:Suomen patsaat ja veistokset Luokka:Ateneumin kokoelmat
Araliat

Araliat eli isoaraliat (Aralia) on sarjakukkaiskasveille läheisen araliakasvien (Araliaceae) heimon nimisuku. Se käsittää pääasiassa puuvartisia lajeja, joista useita käytetään koristekasveina. == Aralialajeja == * puistoaralia (Aralia chinensis) * mantsurianaralia (Aralia continentalis) * hertta-aralia (Aralia cordata) * piikkiaralia (pirunkeppi) (Aralia elata) * kanadanaralia (suka-aralia) (Aralia hispida) * terttuaralia (Aralia racemosa) * lännenaralia (Aralia spinosa)Räty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 == Lähteet == * === Viitteet === == Aiheesta muualla == * Finto: Kassu – Kasvien suomenkieliset nimet: Aralia * Suomen Lajitietokeskus: Araliat (isoaraliat) – Aralia Luokka:Araliakasvit
Arandat

Arandat (× Aranda) on kämmekkäkasveihin (heimo Orchidaceae) kuuluva risteymäsuku, joka on syntynyt sukuihin Arachnis ja Vanda kuuluvien lajien risteydyttyä. Arandoja käytetään koristetarkoituksiin leikkokukkina.Räty ja Alanko 2004, s. 27. == Lähteet == * Räty, E. ja Alanko, P. 2004: Viljelykasvien nimistö. 200 sivua. - Puutarhaliitto, Helsinki. ISBN 951-8942-57-9. === Viitteet === Luokka:Kämmekkäkasvit
Silkkiköynnös

Silkkiköynnös (Araujia sericifera) on oleanterikasvien (Apocynaceae) alaheimoon Asclepiadoideae kuuluva köynnöstävä kasvi, jota viljellään huonekasvina.Räty & Alanko 2004, s. 27 == Lähteet == * Räty, E. & Alanko, P. 2004: Viljelykasvien nimistö. 200 sivua. – Puutarhaliitto, Helsinki. ISBN 951-8942-57-9. === Viitteet === == Aiheesta muualla == * Trees and Shrubs Online: Araujia sericifera * Integrated Taxonomic Information System (ITIS): Araujia sericifera * Global Biodiversity Information Facility (GBIF): Araujia sericifera Luokka:Oleanterikasvit
Ankoù

on kuoleman henkilöitymä bretonien kansanperinteessä. Sana on bretonin kieltä, ja sillä on sama alkuperä kuolemaan viittaavien kymrin sanan ja muinaisiirin sanan kanssa. Ankoù kuvataan usein viikatemiehen tapaan luurankona kantamassa viikatetta, tai pitkänä, hoikkana ja valkohiuksisena miehenä mustissa vaatteissa. Häneen liitetään usein myös kärryt, , jonka narisevan äänen bretonit uskoivat voivansa kuulla öisin. Joissakin Bretagnen osissa uskottiin myös, että vuoden viimeisenä päivänä kuollut henkilö toimi Ankoùn apulaisena (). Hahmo esiintyy useissa bretagnelaisissa kirjallisissa teoksissa 1500-luvulta alkaen. ==Lähteet== Luokka:Kansanperinne Luokka:Bretagne
Keisaripalmut

Keisaripalmut eli hallitsijapalmut (Archontophoenix) on palmusuku (heimo Arecaceae), jonka lajeja voidaan pitää huonekasveina. Suvussa on kuusi lajia, jotka esiintyvät luonnonvaraisina Itä-Australiassa. == Lajeja == * hopeakeisaripalmu eli kuningaspalmu (Archontophoenix alexandrae) * sirokeisaripalmu eli kuningatarpalmu (Archontophoenix cunninghamiana) == Lähteet == * Räty, E. ja Alanko, P. 2004: Viljelykasvien nimistö. 200 sivua. - Puutarhaliitto, Helsinki. ISBN 951-8942-57-9. === Viitteet === == Aiheesta muualla == * Kassu – Kasvien suomenkieliset nimet: keisaripalmut eli hallitsijapalmut (Archontophoenix) * UniProt, Taxonomy: Archontophoenix * ITIS: Archontophoenix Luokka:Palmukasvit
Hopeasilmät

Hopeasilmät (Arctotis) on mykerökukkaissuku (heimo Asteraceae eli Compositae), jonka lajeja viljellään yksivuotisina koristekasveina. == Lajeja == * jalohopeasilmä (Arctotis × hybrida) * kaunohopeasilmä (Arctotis venusta) * seittihopeasilmä (Arctotis fastuosa) Räty ja Alanko 2004, s. 28. == Lähteet == * Räty, E. ja Alanko, P. 2004: Viljelykasvien nimistö. 200 sivua. - Puutarhaliitto, Helsinki. ISBN 951-8942-57-9. === Viitteet === == Aiheesta muualla == * Kassu – Kasvien suomenkieliset nimet: Hopeasilmät (Arctotis) * ITIS: Arctotis * United States Department of Agriculture (USDA): Arctotis * Flora of North America: Arctotis Luokka:Asterikasvit
Ardisia (laji)

Ardisia (Ardisia crenata) on puuvartinen esikkokasvi (heimo Primulaceae, alaheimo Myrsinoideae), jota viljellään huonekasvina.Räty ja Alanko 2004, s. 28. Kasvi esiintyy alkuperäisenä Itä-Aasiassa, Intiasta Etelä-Kiinaan, Indokiinaan, Filippiineille, Koreaan ja Japaniin.Plants of the World Online: Ardisia crenata Sims Viitattu 27.11.2021. == Lähteet == * Räty, E. ja Alanko, P. 2004: Viljelykasvien nimistö. 200 sivua. - Puutarhaliitto, Helsinki. ISBN 951-8942-57-9. === Viitteet === Luokka:Esikkokasvit
Rikkarölli

Rikkarölli (Agrostis scabra) on heinälaji röllien suvussa. Se on yksivuotinen tai kaksivuotinen ja kasvaa mätästävänä enintään puolen metrin korkeaksi. Heinän lehtien lavat ovat enintään 3 mm leveät ja keskimäärin kapeammat kuin paljon samannäköisellä hoikkaröllillä. Rikkarölli kasvaa alkuperäisenä Pohjois-Amerikassa ja Koillis-Aasiassa. Sitä esiintyy tulokaskasvina liikennepaikoilla Etelä-Suomessa. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Suomen Lajitietokeskus: Rikkarölli (Agrostis scabra) * Kasviatlas 2022: Rikkaröllin (Agrostis scabra) levinneisyys Suomessa. Luokka:Röllit
Nuoruus (veistos)

Nuoruus on suomalaisen kuvanveistäjän Aimo Tukiaisen marmoriveistos, korkeus 40 cm, vuodelta 1947. Ateneumin taidemuseo osti sen kokoelmiinsa vuonna 1965 (Antellin kokoelmat). Nuoruus on päätutkielma, joka kuvaa Inari Vehmasta, nuorta tyttöä. Inari Vehmas oli suomalaisen taidekriitikon E. J. Vehmaksen tytär. Veistoksessa suurisilmäinen tyttö puolipitkine kihartuvine hiuksineen katsoo mietteliäästi eteenpäin. Aimo Tukiainen yhdisti Nuoruus-veistokseen osuvan yhdennäköisyyden ja nuoren tytön sielukkuuden, jolloin veistoksesta tuli samalla suomalaisen ihmisen ideaalikuva. Hän käytti tätä samaa ilmaisutapaa useassa muussakin päätutkielmassa. Tukiaisen katsotaan omaksuneen tämän tiukan klassisen muotokielen veisto-opettajaltaan, Felix Nylundilta, opiskellessaan Helsingin Taideyhdistyksen koulussa. Myös kodin ankaruuden ja askeettisuuden katsotaan muokanneen häntä tunneilmaisuja karttavaksi ja patetiaa välttäväksi. Alkuun Tukiainen opiskeli Viipurin Taideyhdistyksen koulussa. ==Lähteet== *Timo Huusko: Aimo Tukiainen: Nuoruus. Teoksessa Ateneum-opas. Toim. Timo Huusko, 2007, s. 103. ==Aiheesta muualla== * Veistos Suomen Kansallisgallerian sivuilla: Kokoelmat: Nuoruus. Luokka:Ateneumin kokoelmat Luokka:Aimo Tukiaisen veistokset
Jäykkärölli

Jäykkärölli (Agrostis vinealis) on heinälaji röllien suvussa. Heinä on monivuotinen ja harmaansinivihreä väriltään. Se muistuttaa luhtarölliä, mutta lajilla ei ole pintarönsyjä, vain maarönsyjä. Jäykkäröllin röyhy on sukkulanmuotoinen ja sen tähkylät pieniä, vihneellisiä. Suomessa jäykkärölliä esiintyy yleisesti ihan etelässä, missä se kasvaa jäkäläkallioilla, toisaalta harvinaisempana pohjoisessa Lapissa soraisilla joenvarsilla. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Suomen Lajitietokeskus: Jäykkärölli (Agrostis vinealis) * Kasviatlas 2021: Jäykkäröllin (Agrostis vinealis) levinneisyys Suomessa. Luokka:Röllit
Arhot

Arhot eli suomuarhot (Arenaria) on kasvisuku kohokkikasvien (Caryophyllaceae) heimossa. Suvun eräitä lajeja viljellään monivuotisina koristekasveina. == Lajeja == * Arenaria balearica – baleaarienarho * Arenaria biflora – alppiarho * Arenaria gothica – gotlanninarho * Arenaria grandiflora – valliarho * Arenaria humifusa – rentoarho * Arenaria leptoclados – siroarho * Arenaria montana – vuoriarho * Arenaria muralis * Arenaria norvegica – norjanarho * Arenaria procera ** Arenaria procera subsp. glabra – isoarho * Arenaria pseudofrigida – tunturiarho * Arenaria serpyllifolia – mäkiarho * Arenaria tetraquetra – mätäsarho == Katso myös == * hippuarhot eli lehtoarhot (Moehringia) * suola-arhot (Honckenya) == Lähteet == == Aiheesta muualla == * Finto: Kassu – Kasvien suomenkieliset nimet: Arenaria * Funet: Arhot (Arenaria) * ITIS: Arenaria * United States Department of Agriculture (USDA): Arenaria * Flora of China: Arenaria *
Isorölli

Isorölli (Agrostis gigantea) on heinälaji röllien suvussa. Se on monivuotinen ja kasvaa mätästävänä enintään metrin korkuiseksi. Se muistuttaa paljon rönsyrölliä (Agrostis stolonifera), mutta lajilla ei ole pintarönsyjä vain maarönsyjä. Isoröllin muunnoksia ovat järvi-isorölli (Agrostis gigantea var. repens), meri-isorölli (Agrostis gigantea var. glaucescens) ja rikkaisorölli (Agrostis gigantea var. gigantea). Isorölli voi risteytyä nurmiröllin (Agrostis capillaris) ja rönsyröllin (Agrostis stolonifera) kanssa. Isorölliä tavataan koko Suomessa, etelässä runsaammin ja pohjoisessa harvemmin. Sitä kasvaa ainakin järvien, jokien ja merenrannoilla, niityillä, kesannoilla, pientareilla, joutomailla, tienvarsilla. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == *Suomen Lajitietokeskus: Isorölli (Agrostis gigantea) *Pinkka, Lajintuntemuksen oppimisympäristö: Isorölli (Agrostis gigantea) *Luopioisten kasvisto: Isorölli (Agrostis gigantea) *ITIS: Agrostis gigantea *United States Department of Agriculture (USDA): Agrostis gigantea *Flora of China: Agrostis gigantea Luokka:Röllit
Piikkiunikot

Piikkiunikot (Argemone) on kasvisuku unikkokasvien (Papaveraceae, alaheimo Papaveroideae) heimossa. Suvun kahta lajia viljellään yksivuotisina koristekasveina. == Lajeja == * keltapiikkiunikko (Argemone mexicana) * valkopiikkiunikko (Argemone polyanthemos)Räty ja Alanko 2004, s. 28. == Lähteet == * Räty, E. ja Alanko, P. 2004: Viljelykasvien nimistö. 200 sivua. - Puutarhaliitto, Helsinki. ISBN 951-8942-57-9. === Viitteet === == Aiheesta muualla == * Finto: Kassu – Kasvien suomenkieliset nimet: Argemone * Suomen Lajitietokeskus: Piikkiunikot – Argemone Luokka:Unikkokasvit
Rönsyrölli

Rönsyrölli (Agrostis stolonifera) on heinälaji röllien suvussa. Se on monivuotinen ja kasvaa mätästävänä enintään metrin korkeaksi. Se muistuttaa paljon isorölliä (Agrostis gigantea), mutta lajilla ei ole maarönsyjä vain pintarönsyjä. Rönsyrölli risteytyy isoröllin kanssa, risteymällä on molempia rönsyjä, ja myös nurmiröllin (Agrostis capillaris) kanssa. Rönsyröllin lehdet ovat vuorottain, ruodittomat, tupelliset ja vartta lyhyemmät. Rönsyrölliä kasvaa koko Suomessa paitsi luoteisessa Lapissa, yleisimmin rannikkoalueilla. Laji elää muun muassa rannoilla ja ojissa. Rönsyröllissä esiintyviä mikrosieniä ovat röllinviirunoki (Ustilago striiformis), paatsamanheinäruoste (Puccinia coronata) ja happomarjanheinäruoste (Puccinia graminis). == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. === Viitteet === == Aiheesta muualla == * Suomen Lajitietokeskus: Rönsyrölli (Agrostis stolonifera) * Pinkka, Lajintuntemuksen oppimisympäristö: Rönsyrölli (Agrostis stolonifera) * Luopioisten kasvisto: Rönsyrölli (Agrostis stolonifera) * ITIS: Agrostis stolonifera * United States Department of Agriculture (USDA): Agrostis stolonifera * Flora of China: Agrostis stolonifera Luokka:Röllit
Invocation

Invocation, myös Rukous, on suomalaisen kuvanveistäjän Emil Wikströmin tunnetuimpia pienveistoksia. Kipsiin 57 cm korkuinen teos valettiin 1895 ja siitä on pronssivaloksia. Ateneumin taidemuseon kokoelmissa on lisäksi 1897 tehty marmoriversio aiheesta.Invocation, Hagelstam. Veistoksen kipsivalos oli ensi kerran esillä Suomen taideyhdistyksen 50-vuotisnäyttelyssä 1896, jolloin se herätti ihailua. Kolme kipsivalosta oli taideyhdistyksen arpajaisten palkintona ja myös yksityishenkilöt ostivat teoksen kipsivaloksia.Invocation Rukous Serlachius-museot Viitattu 19.6.2012. Invocation oli harjoitelma teokseen Ajanjumalan vanki. Aihe oli symbolistinen ja työn tarkoituksena oli kuvata järjen ja hengen dualismia. Invocationissa nainen rukoilee vapautusta järjen ja materian kahleista. Malli poseeraa katse ja kasvot ylös kohotettuina ja huulet raollaan. Invocation-veistoksen mallina oli Emil Wikströmin vastavihitty vaimo Alice Wikström. Teos ajoittuu Sääksmäen Visavuoren ateljeetaloon, joka paloi vuonna 1896. Wikström rakennutti tilalle uuden talon ateljeen. ==Katso myös== *Invokaatio ==Lähteet== ==Aiheesta muualla== * Invocation Suomen Kansallisgallerian verkkosivuilla * Kuva pronssivaloksesta Luokka:Suomen patsaat ja veistokset Luokka: Ateneumin kokoelmat
Marketat

Marketat (Argyranthemum) on kasvisuku mykerökukkaiskasvien (Asteraceae) heimossa. Suvun lajeja viljellään yksivuotisina kesäkukkina tai leikkokukiksi. Markettoihin kuuluu 23 lajia, jotka esiintyvät alkuperäisinä Kanariansaarilla ja Madeiralla. == Lajit == Markettoihin kuuluvat luonnonvaraiset lajit: * vuorimarketta (Argyranthemum adauctum) * kampamarketta (Argyranthemum broussonetii) * ternimarketta (Argyranthemum callichrysum) * buenavistanmarketta (Argyranthemum coronopifolium) * sahamarketta (Argyranthemum dissectum) * moganinmarketta (Argyranthemum escarrei) * maspalomasinmarketta (Argyranthemum filifolium) * ripsumarketta (Argyranthemum foeniculaceum) * kanarianmarketta eli marketta eli pensaspäivänkakkara (Argyranthemum frutescens) ** rihmakanarianmarketta eli ripsumarketta eli tipsumarketta (Argyranthemum frutescens subsp. foeniculaceum, syn. Argyranthemum anethifolium) * siromarketta (Argyranthemum gracile) * desertasinmarketta (Argyranthemum haematomma) * palmanmarketta (Argyranthemum haouarytheum) * hierronmarketta (Argyranthemum hierrense) * Argyranthemum lemsii * johanneksenmarketta (Argyranthemum lidii) * keltamarketta (Argyranthemum maderense) * madeiranmarketta (Argyranthemum pinnatifidum) * pietarinmarketta (Argyranthemum sundingii) * eerikinmarketta (Argyranthemum sventenii) * teidenmarketta (Argyranthemum tenerifae) * tyrskymarketta (Argyranthemum thalassophilum) * palmanlaakerimarketta (Argyranthemum webbii) * fuerteventuranmarketta (Argyranthemum winteri)Suomen Lajitietokeskus: Marketat – ArgyranthemumRäty, Ella (toim.): Viljelykasvien nimistö. Puutarhaliiton julkaisuja nro 363. Helsinki 2012. ISBN 978-951-8942-92-7 Koristekasveina viljeltyjä markettalajeja ovat kanarianmarketta ja keltamarketta sekä risteymäryhmä tarhamarketta (Argyranthemum Frutescens- Ryhmä). == Lähteet == Luokka:Asterikasvit
Wayne Hennessey

Wayne Robert Hennessey (s. 24. tammikuuta 1987 Bangor) on walesiläinen jalkapalloilija, pelipaikaltaan maalivahti. Hän edustaa Englannin Valioliigassa pelaavaa Nottingham Forestia. Hän on pelannut Walesin A-maajoukkueessa vuodesta 2007. == Ura == Hennessey siirtyi Crystal Palaceen tammikuussa 2014. Sitä ennen hän pelasi vuodesta 2006 Wolverhampton Wanderersissa, jota oli edustanut myös juniorina. Hennessey pelasi Wolverhamptonissa muun muassa 83 mestaruussarjaottelua (joista kaksi nousukarsinnoissa) ja 71 valioliigaottelua. Lisäksi hän oli ollut lainapesteillä Bristol Cityssä, Stockportissa ja Yeovilissa. Crystal Palacessa hän pelasi kauden 2020–2021 loppuun mennessä 110 valioliigaottelua. Kauden 2021–2022 Hennessey edusti Burnleyä mutta pelasi vain kaksi valioliigaottelua vuodenvaihteessa. Kesällä 2022 hän siirtyi Nottingham Forestiin, jossa hän pelasi neljä valioliigaottelua kaudella 2022–2023. Maaliskuun 2024 puoliväliin mennessä hän ei ole kaudella 2023–2024 päässyt pelaamaan Nottinghamissa ja on istunut vaihtopenkilläkin vain yhdessä valioliigaottelussa. Walesin maajoukkueessa Hennessey on pelannut 109 maaottelua, joista ensimmäisen toukokuussa 2007. Hän onnistui vakiinnuttamaan paikkansa maan ykkösmaalivahtina toisen Valioliiga-maalivahdin Boaz Myhillin jäätyä varamiehen rooliin. Hennessey pelasi avausottelua lukuun ottamatta Walesin ottelut EM-kilpailuissa 2016, joissa Wales eteni välieriin. Kesän 2021 EM- kilpailuissa hän oli Walesin varamaalivahtina Danny Wardin pelatessa. MM- kilpailuissa 2022 Hennessey pelasi kaksi ensimmäistä alkulohko-ottelua mutta tuli toisen lopulla ulosajetuksi, joten hän jäi kolmannesta ottelusta pois pelikiellon vuoksi. Lisäksi hän on pelannut 24 MM- ja 31 EM-karsintaottelua sekä 13 Kansojen liigan ottelua. == Lähteet == Luokka:Walesilaiset jalkapallomaalivahdit Luokka:Vuonna 1987 syntyneet Luokka:Elävät henkilöt
Danaidi (Rodinin veistos)

thumb|220px|Auguste Rodin, Danaidi, 1885. Veistoksen Rodin-museossa oleva versio. Danaidi on ranskalaisen kuvanveistäjän Auguste Rodinin marmorityö, korkeus 33 cm, vuodelta 1885. Ateneumin taidemuseo tallensi siitä kokoelmiinsa (Antellin kokoelmat) vuonna 1889 valmistuneen version vuonna 1893. Danaidi valmistui osana Ranskan valtion vuonna 1880 tilaamaa Helvetin portti -teoskokoelmaa, joka ei valmistunut koskaan. Pariisissa asunut suomalainen lääkäri H. F. Antell tilasi veistosryhmän vuonna 1885 valmistuneesta Danaidit- veistoksesta marmoriin hakatun version, joka päätyi Ateneumin kokoelmiin. Ateneumilla on kaksi muutakin Helvetin portti -osaa hallussaan, nimittäin pronssivalos Je suis belle (La Beauté) ja Ovidiuksen Metamorfoosit (Volypté). Danaidin aihe kumpuaa danaideista, antiikin tarun kuningas Danaoksen 50 tyttärestä, jotka hääyönään surmasivat Aigyptoksen 50 poikaa (yhtä lukuun ottamatta). Tämä puolestaan kosti tapahtumat surmaamalla nuo tyttäret ja Danaoksen. Manalassa tyttäret tuomittiin ammentamaan ikuisesti Hades-virran vettä ruukulla, jonka pohjassa on reikä. Veistoksessa nähdään eroottisesti kuvattu nainen ruukkunsa viereen uupuneena. Auguste Rodinia pidetään 1800-luvun lopun merkittävimpänä kuvanveistäjänä. Hän kykeni mestarilliseen mielentilojen kuvaukseen luonnon pohjalta työskennellessään. ==Lähteet== ==Aiheesta muualla== * Teos Suomen kansallisgallerian sivuilla: Kokoelmat: Helvetin portti. Luokka:Veistokset Luokka:Ateneumin kokoelmat